เรียกสอบทุกราย ใครรก.เจ้าอาวาส
ธรรมกายยอมให้พักพิง ธัมมชโยทีเป็นผู้ต้องหา,ตำรวจดัดหลังวัดพระธรรมกาย จ่อเรียกรักษาการเจ้าอาวาสวัดทั้งหมด ที่แต่งตั้งกันเองมาสอบ สวน มีส่วนเกี่ยวข้องให้ที่พักพิงกับ ธัมมชโย และละเว้นปฏิบัติหน้าที่หรือไม่ หากมีเอี่ยวต้องถูกดำเนินคดี ขณะที่เจ้า คณะจังหวัดปทุมธานีมีคำสั่งให้ ธัมมชโย เป็นเจ้าอาวาสกิตติมศักดิ์ ไม่มีอำนาจปกครองวัด ส่วนเจ้าคณะตำบลคลองสี่แต่งตั้งพระวิเทศภาวนาจารย์ (สมบุญ สัมมาปุญโญ) ผู้ช่วยเจ้าอาวาสวัดพระธรรมกาย เป็นรักษาการเจ้าอาวาส อย่างเป็นทางการ บิ๊กป้อม ย้ำเมื่อมีหมายจับต้องดำเนินการจะละเว้นไม่ได้เด็ดขาด ศรีวราห์ เตรียมประชุมนัดดีเดย์เข้าค้นวัดกับดีเอสไอ,หลายหน่วยงานยังคงหามาตรการกดดัน พระเทพญาณมหามุนี หรือธัมมชโย อดีตเจ้าอาวาสวัดพระธรรมกาย ผู้ต้องหาคดีฟอกเงินสหกรณ์เครดิต ยูเนี่ยน คลองจั่น และคดีบุกรุกป่า สร้างศูนย์ปฏิบัติธรรมเวิลด์พีซ วัลเลย์ เขาใหญ่ ให้เข้าสู่กระบวนการยุติธรรม พร้อมเตรียมเอาผิดกับพระราชภาวนาจารย์ หรือทัตตชีโว รักษาการเจ้าอาวาสวัดพระธรรมกาย ฐานละเว้นปฏิบัติหน้าที่และให้ที่พักพิงกับผู้ต้องหา ขณะที่สำนักงานคณะกรรมการกิจการกระจายเสียง กิจการโทรทัศน์และกิจการโทรคมนาคมแห่งชาติ (กสทช.) มีคำสั่งระงับการออกอากาศของสถานีโทรทัศน์ดีเอ็มซี วัดพระธรรมกาย เป็นเวลา 30 วัน นับตั้งแต่วันที่ 8 ธ.ค. หลังกรมสอบสวนคดีพิเศษ (ดีเอสไอ) ส่งเรื่องให้พิจารณา,ความคืบหน้าที่ทำเนียบรัฐบาล เมื่อเวลา 10.30 น.วันที่ 8 ธ.ค. พล.อ.ประวิตร วงษ์สุวรรณ รองนายกรัฐมนตรี และ รมว.กลาโหม ให้สัมภาษณ์กรณีกรมสอบสวนคดีพิเศษ (ดีเอสไอ) และตำรวจ เตรียมประชุมวางแผนเข้าจับกุมพระธัมมชโย อดีตเจ้าอาวาสวัดพระธรรมกาย ว่าไม่ต้องให้นโยบายอะไรเจ้าหน้าที่มีหน้าที่จับกุมก็ทำหน้าที่ไป ทำได้แค่ไหนก็แค่นั้น เมื่อมีหมายจับต้องดำเนินการจะละเว้นไม่ได้เด็ดขาด ส่วนกรณี พล.ต.อ.จักรทิพย์ ชัยจินดา ผบ.ตร.ระบุจะดำเนินการให้ได้ภายใน 3 เดือนนั้น ต้องไปถาม ผบ.ตร.ว่าเขามีแผนอะไร ตนไม่ทราบรายละเอียด,ที่สำนักสื่อสารองค์กร วัดพระธรรมกาย จ.ปทุมธานี นายองอาจ ธรรมนิทา โฆษกคณะศิษยานุศิษย์วัดพระธรรมกาย กล่าวว่า รู้สึกเสียใจที่สถานีโทรทัศน์ดีเอ็มซีถูกสั่งให้ยุติการออกอากาศชั่วคราว เพราะถือว่าเป็นช่องทางในการศึกษาธรรมะไปทั่วโลก ยืนยันไม่มีการปลุกปั่นลูกศิษย์ มีเพียงเชิญชวนมาร่วมปฏิบัติธรรมเท่านั้น ทำให้มีคนเข้ามาสวดมนต์ปฏิบัติธรรมเพิ่มขึ้น บางคนเข้าวัดด้วยความห่วงใย ไม่ต้องการเป็นปรปักษ์กับทางการ หลังยุติการออก อากาศ ทำให้ทางกลุ่มศิษย์ต้องติดต่อสื่อสารกันผ่านทางสื่อสังคมออนไลน์เท่านั้น,ด้านพระมหานพพร ปุญญชโย ผู้ช่วย ผอ.สำนักสื่อสารองค์กร วัดพระธรรมกาย กล่าวว่าขณะนี้ได้รับเอกสารจาก กสทช. แล้ว อยู่ระหว่างรวบรวมข้อมูลต่างๆเพื่อใช้ยื่นคำร้องขออุทธรณ์คำสั่ง สำหรับเนื้อหาที่ กสทช. ระบุว่ามีปัญหานั้น พบว่ามีเพียงรายการเดียวในจำนวนรายการทั้งหมด 40 รายการ นับเป็นสัดส่วนที่น้อยมาก อีกทั้งรายการดังกล่าวเป็นการสัมภาษณ์บุคคลภายนอก และ 3 ใน 5 ครั้ง เป็นการออกอากาศไปเมื่อ 7 เดือนที่แล้ว เมื่อประเมินผลกระทบคำสั่งหยุดออกอากาศชั่วคราวครั้งนี้ ผู้รับชมในเขตกรุงเทพฯและปริมณฑลไม่มีผลกระทบเพราะเป็นกลุ่มที่รับข่าวสารและมาทำบุญที่วัดเป็นประจำ ส่วนการยื่นอุทธรณ์ต่อศาลปกครอง มีกำหนดเวลาภายใน 90 วัน ตลอดระยะเวลา 14 ปีที่ผ่านมาดีเอ็มซีเป็นช่องรายการส่งเสริมพระพุทธศาสนาได้รับรางวัลจากหน่วยงานราชการและองค์กรพุทธทั้งในและต่างประเทศ ยืนยันพร้อมทำหน้าที่สื่อสีขาวส่งเสริมพระพุทธศาสนาและฟื้นฟูศีลธรรมโลกต่อไป,สำหรับบรรยากาศภายในวัดพระธรรมกาย ยังคงเป็นไปอย่างปกติ มีสื่อมวลชนจำนวนหนึ่งมาเฝ้าติดตามทำข่าวภายใต้กฎเดิมคือสื่อมวลชนทุกรายเมื่อเข้ามาทำข่าวในวัดพระธรรมกาย ต้องมาลงทะเบียนที่สำนักสื่อสารองค์กร เพื่อรับปลอกแขนติดไว้ตลอดเวลา ขณะเดียวกันตามสื่อออนไลน์ต่างๆของทางวัด มีการเชิญชวนให้บรรดาลูกศิษย์มาสวดมนต์ที่วัด หลังสถานีโทรทัศน์ดีเอ็มซีถูกสั่งให้ยุติการออกอากาศชั่วคราว 30 วัน,วันเดียวกัน นายพนม ศรศิลป์ ผอ.สำนักงานพระพุทธศาสนาแห่งชาติ (พศ.) เปิดเผยว่า พระเทพรัตนสุธี เจ้าคณะจังหวัดปทุมธานี ออกคำสั่งลงวันที่ 5 ธ.ค.59 เรื่องยกพระสังฆาธิการเป็นกิตติมศักดิ์ ระบุว่าด้วยพระเทพญาณมหามุนี ฉายาธัมมชโย อายุ 72 ปี พรรษา 48 เจ้าอาวาสวัดพระธรรมกาย จ.ปทุมธานี ดำรงตำแหน่งเจ้าอาวาสมาตั้งแต่ปี 20 จนถึงปัจจุบัน เกิดอาพาธด้วยโรคเบาหวานเส้นเลือดดำใหญ่อุดตันที่ขาซ้ายและภูมิแพ้ เห็นควรปลดเปลื้องภาระเพื่อให้พักรักษาตัว อาศัยอำนาจตาม ความในข้อ 39 แห่งกฎมหาเถรสมาคม ฉบับที่ 24 พ.ศ.2541 ว่าด้วยการแต่งตั้งและถอดถอนพระสังฆาธิการออกตามความใน พ.ร.บ.คณะสงฆ์ พ.ศ.2505 แก้ไขเพิ่มเติมโดย พ.ร.บ.คณะสงฆ์ (ฉบับที่ 2) พ.ศ.2535 จึงยกให้พระเทพญาณมหามุนี ฉายาธัมมชโย เจ้าอาวาสวัดพระธรรมกาย เป็นเจ้าอาวาสกิตติมศักดิ์ สั่ง ณ วันที่ 5 ธ.ค.59 สำหรับการยกพระสงฆ์เป็นตำแหน่งกิตติมศักดิ์นั้น ถือว่าพระสงฆ์รูปดังกล่าวไม่ใช่ พระสังฆาธิการ เป็นเพียงพระผู้ใหญ่ภายในวัด ไม่มีอำนาจทางการปกครองวัดตามกฎหมายอีกต่อไป,นายพนมเผยต่ออีกว่า นอกจากนี้พระครูวิจิตรอาภากร เจ้าคณะตำบลคลองสี่ ยังออกคำสั่ง ลงวันที่ 8 ธ.ค. 59 เรื่องแต่งตั้งรักษาการแทนเจ้าอาวาสวัดพระธรรมกาย ตามที่เจ้าคณะจังหวัดปทุมธานีได้ยกพระเทพญาณมหามุนี เป็นเจ้าอาวาสกิตติมศักดิ์ เป็นเหตุให้ผู้ดำรงตำแหน่งเจ้าอาวาสวัดพระธรรมกายว่างลง อาศัยอำนาจตามความในข้อ 4 วรรค 1 แห่ง กฎมหาเถรสมาคมฉบับที่ 19 (พ.ศ.2536) ว่าด้วยการแต่งตั้งผู้รักษาการแทนเจ้าอาวาส แต่งตั้งพระวิเทศภาวนาจารย์ (สมบุญ สัมมาปุญโญ) ผู้ช่วยเจ้าอาวาสวัดพระธรรมกาย อายุ 65 ปี พรรษา 32 วิทยฐานะนักธรรมเอก เปรียญธรรม 4 ประโยค เป็นผู้รักษาการแทนเจ้าอาวาสวัดพระธรรมกาย ตั้งแต่บัดนี้เป็นต้นไป,มีรายงานว่า ขณะนี้ชุดพนักงานสอบสวน สภ.คลองหลวง จ.ปทุมธานี อยู่ระหว่างรวบรวมรายชื่อรักษาการเจ้าอาวาสวัดพระธรรมกายทั้งหมด เพื่อเรียกมาสอบสวนหาข้อเท็จจริง กรณีมีส่วนรู้เห็นกระทำผิดในความผิดฐานให้ที่พักพิงกับผู้ต้องหาและละเว้นการปฏิบัติหน้าที่ ตาม ม.189 และ ม.157 หรือไม่ โดยในส่วนของพระทัตตชีโว พนักงานสอบสวนออกหมายเรียกมาพบในวันที่ 13 ธ.ค. ทั้งนี้หากพบพระรูปใดมีส่วนเกี่ยวข้องกับความผิดดังกล่าว พนักงานสอบสวนสามารถดำเนินการแจ้งข้อหาได้ตามขั้นตอน ทั้งนี้ในวันที่ 9 ธ.ค. พล.ต.อ.ศรีวราห์ รังสิพราหมณกุล รอง ผบ.ตร. เตรียมประชุมหารือ ร่วมกับเจ้าหน้าที่ดีเอสไอ ที่ บช.ภ.1 เพื่อกำหนดวัน เวลาและการจัดกำลังร่วมลงพื้นที่เข้าตรวจค้นภายในวัดพระธรรมกาย
ตำรวจดัดหลังวัดพระธรรมกาย จ่อเรียกรักษาการเจ้าอาวาสวัดทั้งหมด ที่แต่งตั้งกันเองมาสอบสวน มีส่วนเกี่ยวข้องให้ที่พักพิงกับ ธัมมชโย และละเว้นปฏิบัติหน้าที่หรือไม่ หากมีเอี่ยวต้องถูกดำเนินคดี ขณะที่เจ้าคณะจังหวัดปทุมธานีมีคำสั่ง
ธัมมชโย,ธรรมกาย,จับ ธัมมชโย,วัดพระธรรมกาย,รักษาการเจ้าอาวาส